
ముంబై, జనవరి 6: విలక్షణ నటుడు ఓంపురి(66) ఇక లేరు. నాలుగు దశాబ్దాల కెరీర్లో 250కి పైగా చిత్రాల్లో నటించి.. విమర్శకుల ప్రశంసలతో సమానంగా సామాన్య ప్రేక్షకుల మెప్పూ పొందిన అద్భుతమైన నటుడు కన్నుమూశారు. ముంబైలోని తన నివాసంలో శుక్రవారం ఉదయం 6 - 6.30 గంటల మధ్య ఆయన గుండెపోటుతో తుదిశ్వాస విడిచారు. ఆయనకు భార్య నందిత, కుమారుడు ఇషాన్ ఉన్నారు. హరియాణాలోని అంబాలాలో 1950 అక్టోబరు 18న టేక్చంద్ పురి, తారాదేవి దంపతులకు ఓంపురి జన్మించారు. పుణెలోని ప్రతిష్ఠాత్మక ‘ఫిల్మ్ అండ్ టెలివిజన్ ఇన్స్టిట్యూట్ (ఎఫ్టీఐఐ)లో గ్రాడ్యుయేషన్ పూర్తిచేశారు. 1973లో ఆయన నేషనల్ స్కూల్ ఆఫ్ డ్రామా విద్యార్థిగా ఉన్నప్పుడు.. మరో ప్రఖ్యాత నటుడు నసీరుద్దీన్షా ఆయన సహవిద్యార్థిగా ఉండేవారు. 1976లో ‘ఘాశీరామ్ కొత్వాల్’ అనే మరాఠీ చిత్రంతో తెరంగేట్రం చేసిన ఓంపురి నటన విమర్శకుల ప్రశంసలందుకుంది. ఆక్రోశ్, అర్థసత్య, జానే భీ దో యారో మిర్చ్ మసాలా.. తదితర చిత్రాలతో ఆయన కీర్తిప్రతిష్ఠలు విశ్వవ్యాప్తమయ్యాయి. దీంతో.. భారతీయ సినిమాల్లోనే కాక.. ద హండ్రెడ్ ఫుట్ జర్నీ, సిటీ ఆఫ్ జాయ్, గాంధీ, ద రిలక్టెంట్ ఫండమెంటలిస్ట్, చార్లీ విల్సన్స్ వార్, ఈస్ట్ ఈజ్ ఈస్ట్ వంటి బ్రిటిష్, హాలీవుడ్ మెయిన్సీ్ట్రమ్ కమర్షియల్ చిత్రాల్లో సైతం చక్కటి పాత్రలు ఆయన్ను వరించాయి. ఒక పాకిస్థానీ చిత్రంలో సైతం నటించారు. తెలుగులో ఓంపురి నటించిన తొలి చిత్రం.. ‘అంకురం’. అదీ జాతీయ పురస్కారం పొందిన చిత్రమే. అలాగే రాంగోపాల్ వర్మ తీసిన రాత్రి సినిమాలో తాంత్రికుడిగా నటించారు. తెలుగులో ఆయన నటించిన చివరి చిత్రం రానా హీరోగా రూపొందుతున్న ‘ఘాజీ’(తెలుగు-హిందీ ద్విభాషా చిత్రం). ఇక.. ఆరోహణ్, అర్ధసత్య చిత్రాల్లో తన అద్భుత నటనాపటిమతో ఓంపురి రెండుసార్లు జాతీయ ఉత్తమ నటుడు పురస్కారాలను అందుకున్నారు. 1990లో భారత ప్రభుత్వం ఆయన్ను ‘పద్మశ్రీ’తో గౌరవించింది. అయితే.. గత ఏడాది ఉరీ దాడుల నేపథ్యంలో ‘వారిని సైన్యంలో చేరమని, ఆయుధాలు చేపట్టమని ఎవరు అడిగారు?’ అంటూ సైనికులపై వివాదాస్పద వ్యాఖ్యలు చేసి పలువురి ఆగ్రహానికి గురయ్యారు. అనంతరం సైనికులకు క్షమాపణ చెప్పి వివాదానికి ముగింపు పలికారు. కాగా.. ఓంపురి మరణం పట్ల ప్రధాని సంతాపం తెలిపారని, రంగస్థలంపైనా వెండితెరపైనా సుదీర్ఘకాలంపాటు సాగిన ఆయన ప్రస్థానాన్ని గుర్తుచేసుకున్నారని పీఎంవో ఒక ప్రకటనలో తెలిపింది. ఇక.. ఓంపురి మృతితో.. భారతీయ చిత్రపరిశ్రమ ఒక మూలస్తంభాన్ని కోల్పోయినట్లయిందని సోనియాగాంధీ విచారం వెలిబుచ్చారు. విలక్షణ నటుడు ఓంపురి మరణం తనకు చాలా విచారం కలిగించిందని కేంద్రమంత్రి వెంకయ్యనాయుడు సంతాపం తెలిపారు. ఓంపురి మరణవార్త వినగానే ఆయన ప్రాణస్నేహితుడు అనుపమ్ఖేర్ వెంటనే ఆయన ఇంటికి చేరుకున్నారు. ‘‘మనకున్న గొప్పనటుల్లో ఒకరైన ఓంపురి ఇక లేరంటే నమ్మలేకపోతున్నాను. చాలా విచారంగా షాకింగ్గా ఉంది’’ అని ట్వీట్ చేశారు. కాగా... ముంబైలోని ఒషివారా ఎలకి్ట్రక్ దహనవాటికలో అంత్యక్రియలు నిర్వహించారు.

mumbai, janavari 6: vilakshana natudu ompuri(66) ika leru. naalugu dasaabdaala kereerlo 250ki paiga chitraallo natinchi.. vimarsakula prasamsalatoe samaanamgaa saamaanya prekshakula meppoo pondina adbhutamaina natudu kannumuusaaru. mumbailooni tana nivaasamlo sukravaaram udayam 6 - 6.30 gantala madhya aayana gundepotutho tudishwasa vidichaaru. aayanaku bharya nandita, kumarudu ishan unnaaru. hariyaanaaloni ambalalo 1950 aktobaru 18na tekchand puri, taradevi dampatulaku ompuri janminchaaru. puneloni pratishtaatmaka ‘fillm and television institute (eftii)loo graduation puurtichaesaaru. 1973loo aayana neshanal scool af drama vidyaarthigaa unnappudu.. maro prakhyaata natudu naseeruddinsha aayana sahavidyaarthigaa undevaaru. 1976loo ‘ghashiram kotwal’ ane maraatii chitramtho terangetram chesina ompuri natana vimarsakula prasamsalandukundi. acrosh, ardhasatya, jaane bhee dhoo yaro mirch masala.. taditara chitraalato aayana keertipratishtalu vishwavyaaptamayyaayi. deentho.. bhaarateeya cinemallone kaaka.. da hundread fut jarni, city af jaay, gaandhi, da relaktent fundamentalist, charli willusnes war, eest eez eest vanti british, halivud mainceitrum comersial chitraallo saitam chakkati paatralu aayannu varinchaayi. oka paakisthaanii chitramlo saitam natinchaaru. telugulo ompuri natinchina toli chitram.. ‘ankuram’. adhee jaateeya puraskaaram pondina chitrame. alaage rangopal varma teesina raatri cinemalo taantrikudigaa natinchaaru. telugulo aayana natinchina chivari chitram rana heeroga roopondutunna ‘ghaji’(telugu-hindi dwibhasha chitram). ika.. aarohan, ardhasatya chitraallo tana adbhuta natanaapatimato ompuri rendusaarlu jaateeya uttama natudu puraskaaraalanu andukunnaru. 1990loo bhaarata prabhutvam aayannu ‘padmashree’thoo gouravinchindi. ayithe.. gatha edaadi uri daadula nepathyamlo ‘vaarini sainyamlo cheramani, aayudhaalu chepattamani evaru adigaaru?’ antuu sainikulapai vivaadaaspada vyaakhyalu chesi paluvuri aagrahaaniki gurayyaru. anantaram sainikulaku kshamaapana cheppi vivaadaaniki mugimpu palikaaru. kaga.. ompuri maranam patla pradhaani santaapam telipaarani, rangasthalampainaa venditerapainaa sudiirghakaalampaatu saagina aayana prasthaanaanni gurtuchesukunnarani pmvo oka prakatanalo telipindi. ika.. ompuri mruthitho.. bhaarateeya chitraparisrama oka moolastambhaanni kolpoyinatlayindani soniyagandhi vichaaram velibuchaaru. vilakshana natudu ompuri maranam tanaku chala vichaaram kaliginchindani kendramantri venkayyanaayudu santaapam telipaaru. ompuri maranavaarta vinagaane aayana praanasnehitudu anupamkher ventane aayana intiki cherukunnaru. ‘‘manakunna goppanatullo okaraina ompuri ika lerante nammalekapotunnanu. chala vichaaramgaa shakingga undi’’ ani tweet chesaru. kaga... mumbailooni oshiwara electruck dahanavaatikalo antyakriyalu nirvahinchaaru.